अस्पताल ने कहा- दिल का दौरा मौत की वजह, बॉडी पार्ट्स भी काम नहीं कर रहे थे
Malayalam actor Innocent passes away,  मलयालम एक्टर-पूर्व MP इनोसेंट वरीद ठेक्केथाला नहीं रहे
मलयालम अभिनेता और पूर्व लोकसभा सांसद इनोसेंट वरीद ठेक्केथाला का 75 साल की उम्र में निधन हो गया। कोच्चि के एक निजी अस्पताल में रविवार रात 10:30 पर उन्होंने अंतिम सांस ली। अस्पताल की ओर से बताया गया कि 3 मार्च को सांस लेने में परेशानी होने पर उन्हें अस्पताल में भर्ती कराया गया था। कई बॉडी पार्ट्स के रिस्पॉन्स न करने और दिल का दौरा पड़ने से उनकी मौत हुई है।
इनोसेंट कैंसर सर्वाइवर भी रहे हैं, साल 2015 में उन्होंने बताया था कि वे बीमारी से मुक्त हो चुके हैं। उन्होंने अपनी किताब 'लाफ्टर इन द कैंसर वार्ड' में कैंसर से अपनी जंग के बारे में लिखा है।
अपने करियर में 700 से ज्यादा मलयालम फिल्में कीं
अगर इनोसेंट की फिल्मी करियर की बात करें तो उन्होंने अपने पांच दशक से अधिक के करियर में 700 से ज्यादा मलयालम फिल्में कीं। साल 2022 में उन्हें आखिरी बार पृथ्वीराज सुकुमारन की फिल्म 'कडुवा' में देखा गया था। इसके अलावा इनोसेंट ने लगातार (2003-2018) 12 सालों तक एसोसिएशन ऑफ मलयालम मूवी आर्टिस्ट्स (AMMA) के अध्यक्ष के रूप में भी काम किया।
इनोसेंट को मलयालम सिनेमा के सबसे चर्चित कॉमेडियन्स में गिना जाता है। जबकि उन्होंने कई फिल्मों में विलेन का भी किरदार निभाया।
2014 में लोकसभा चुनाव जीता था
अगर इनोसेंट के पॉलिटिकल करियर की बात करें तो 1979 में उन्हें इरिंजलक्कुडा नगरपालिका के नगरपालिका पार्षद चुना गया था। चालकुडी लोकसभा क्षेत्र के एक पूर्व सांसद इनोसेंट ने सीपीआई (एम) का प्रतिनिधित्व किया। साल 2014 के लोकसभा चुनाव में उन्होंने निर्दलीय चुनाव लड़ा। हालांकि, लेफ्ट डेमोक्रेटिक फ्रंट (LDF) ने उनका समर्थन किया था।
इससे जुड़ी अन्य खबरें भी पढ़ें...
पंचतत्व में विलीन हुए सतीश कौशिक, अंतिम यात्रा में शव के पास बैठे रोते रहे अनुपम खेर​​​​​​​
​​​​​​​अभिनेता और डायरेक्टर सतीश कौशिक का बुधवार रात 1:30 बजे दिल्ली में निधन हो गया। वे 66 साल के थे। वे दिल्ली में होली के कार्यक्रम में शामिल होने गए थे। इसका वीडियो भी सामने आया है। अचानक मौत को देखते हुए दिल्ली के दीनदयाल अस्पताल में उनके शव का पोस्टमॉर्टम कराया गया। पोस्टमॉर्टम रिपोर्ट में मौत की वजह कार्डियक अरेस्ट बताई गई। पढ़ें पूरी खबर...